Lav et referat af nedenstående tekst:

Tekst:
Når de værnepligtige på Aalborg Kaserne er på øvelse er der typisk feltrationer tilovers, og de bliver typisk smidt ud. Men det har menig Bjarke Vagnsøe Sunesen sat en stopper for. Han har taget initiativ til at indsamle resterne og aflevere dem til de hjemløse på Cafe Hjerterummet i Aalborg. - I stedet for bare at smide det ud, er det jo bedre at der er nogen, der får glæde af det, siger han. De hjemløse er glade for feltrationerne - selvom de ikke altid smager lige godt. - Jeg er i hvert fald glad for at jeg ikke skal i krig på det. Det er jo sådan noget vakuumpakket noget, så jeg kan godt forstå hvis de militærfolk ikke vil have dem, siger tidligere hjemløs Leif Mikkelsen på Cafe Hjerterummet. Indsamlingen startede i et enkelt kompagni, men nu har Bjarke Vangsøe Sunesen fået udbredt budskabet til hele kasernen. - Det var ikke meningen, at det kun skulle ske en gang. Det skulle gerne blive en vane, forklarer han. Andre steder på kasernen er de værnepligtige nu også begyndt at indsamle tøj til de hjemløse.

Referat:
Menige fra Aalborg Kaserne indsamler overskydende feltrationer og giver dem til Aalborgs hjemløse.